РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број:06-2/76-20

25. фебруар 2020. године

Б е о г р а д

На основу члана 70. став 1. алинеја прва Пословника Народне скупштине

С А З И В А М

148. СЕДНИЦУ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ЗА СРЕДУ 26. ФЕБРУАР 2020. ГОДИНЕ,

СА ПОЧЕТКОМ У 10,30 ЧАСОВА

За ову седницу предлажем следећи

Д н е в н и р е д:

- Усвајање Записника са 147. седнице Одбора

 1. Разматрање амандмана на Предлог закона о утврђивању порекла имовине и посебном порезу, који је поднела Влада;

 2. Разматрање амандмана на Предлог закона о допуни Закона о парничном поступку, који је поднела Влада;

 3. Разматрање амандмана на Предлог закона о изменама и допуни Закона о облигационим односима, који је поднела Влада;

 4. Разматрање амандмана на Предлог закона о правима бораца, војних инвалида, цивилних инвалида рата и чланова њихових породица, који је поднела Влада;

 5. Разматрање амандмана на Предлог закона о играма на срећу, који је поднела Влада;

 6. Разматрање амандмана на Предлог закона о утврђивању чињеница о статусу новорођене деце за коју се сумња да су нестала из породилишта у Републици Србији, који је поднела Влада;

 7. Разматрање Предлога закона о измени Закона о оружју и муницији, који су поднели народни посланици Маријан Ристичевић, Ђорђе Комленски и Бојан Торбица;

 8. Разматрање Предлога закона о потврђивању Протокола о изменама и допунама Конвенције о заштити лица у односу на аутоматску обраду личних података, који је поднела Влада;

 9. Разматрање Предлога закона о потврђивању Анекса I Споразума о економској и технолошкој сарадњи између Владе Републике Србије и Владе Републике Азербејџан, који је поднела Влада.

 Седница Одбора ће се одржати у Дому Народне скупштине, Трг Николе Пашића 13, у сали III.

 Моле се чланови Одбора да у случају спречености да присуствују седници Одбора, о томе обавесте своје заменике у Одбору.

 Председник

 Ђорђе Комленски с.р.